### Beslutning

Sagen blev udsat.

Forvaltningen fremsender til udvalget et notat til belysning af mulige løsninger på trafikproblematikken i området, afstanden til jernbanen i forhold til vibrationer samt de planlagte byggehøjder og koter, herunder om visualiseringen i tilretningen er korrekt. Videre skal notatet afklare støj- og indkigsgener, herunder om en flad bygningskonstruktion medfører øgede støjgener end tilfældet ville have været, hvis der etableres bygninger med indhak og huller mellem bygningerne. Derudover skal notat beskrive, om det er muligt at etablere et cykelspor i viadukten under jernbanen. Endeligt skal notatet oplyse, om der har været henvendelser eller overvejelser om byggeri på erhvervsområdet nederst på [adresse] ved [adresse], og om trafikafvikling skal ske via [adresse] ved et byggeri på erhvervsområdet.

Endelig vedtagelse af forslag til Lokalplan nr. 1070, Boligområde ved [adresse] i [adresse], forslag til tillæg nr. 34 til Kommuneplan 2017 og forslag til udbygningsaftale.

### Resumé

Lokalplanområdet ligger nord for [adresse], øst for [adresse] og vest for hovedbanen mod Skanderborg.

Lokalplanområdet er opdelt i delområde I og delområde II.

I Delområde I forventes opført ca. 108 ungdomsboliger. Der må maksimalt bygges 4.780 m2 bruttoetageareal og maksimalt i 4 etager.

I Delområde II forventes opført ca. 60 familieboliger og ca. 140 mindre boliger. Der må maksimalt bygges 13.000 m2 bruttoetageareal i 2-5 etager.

Det fremgår af de gældende bestemmelser for rammeområde 120417BL, at antallet af etager højst må være 3, at bygningshøjden højst må være 10 m, og at bebyggelsesprocenten højst må være 60 for den enkelte ejendom.

I det oprindelige forslag til kommuneplantillæg nr. 34 indgår, at antallet af etager højst må være 5, at bygningshøjden højst må være 18 m, og at bebyggelsesprocenten højst må være 110 for den enkelte ejendom.

[adresse] har fra ejeren af lokalplanområdet modtaget en opfordring til at indgå en frivillig udbygningsaftale, der er vedlagt som bilag.

I den offentlige høring er der modtaget 136 høringssvar, underskrevet af i alt 872 indsigere.

Høringssvarene har givet anledning en række ændringsforslag til lokalplanforslaget. Ændringsforslagene omfatter reducering i bygningshøjde i delområde II, bearbejdning af facader og opholdsarealer samt en præcisering af bestemmelser i lokalplanen, så det er helt entydigt hvad må opføres indenfor lokalplanen.

### Indstilling

At 1) forslag til Lokalplan nr. 1070 Boligområde ved [adresse] i [adresse] vedtages endeligt (med de ændringer, der fremgår af indstillingens afsnit 5.9),

At 2) forslag til Tillæg nr. 34 til Kommuneplan 2017 vedtages endeligt (med de ændringer, der fremgår af indstillingens afsnit 5.9),

At 3) forslag til udbygningsaftale vedtages endeligt,

At 4) indsigelser besvares, som det fremgår af indstillingens afsnit 5.8.

### Sagens forløb

15-04-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 19-04-2021 Magistraten

Fremsendes til [adresse] med bemærkning, at Magistraten i mødet den 19. april 2021 anbefaler, at byrådet tiltræder Magistratsafdelingen for Teknik og Miljøs indstilling af 5. februar 2021.

Ziggy Paulsen og Xenia Jepsen tog forbehold.

Borgmester Gunner Lauritsen var forhindret i at deltage i sagens behandling.

 28-04-2021 [adresse]
Fremsendes til Teknisk Udvalg til behandling i henhold til beslutning i byrådets møde den 28. april 2021.
 05-05-2021 Teknisk Udvalg

Sagen blev udsat.

Forvaltningen fremsender til udvalget et notat til belysning af mulige løsninger på trafikproblematikken i området, afstanden til jernbanen i forhold til vibrationer samt de planlagte byggehøjder og koter, herunder om visualiseringen i tilretningen er korrekt. Videre skal notatet afklare støj- og indkigsgener, herunder om en flad bygningskonstruktion medfører øgede støjgener end tilfældet ville have været, hvis der etableres bygninger med indhak og huller mellem bygningerne. Derudover skal notat beskrive, om det er muligt at etablere et cykelspor i viadukten under jernbanen. Endeligt skal notatet oplyse, om der har været henvendelser eller overvejelser om byggeri på erhvervsområdet nederst på [adresse] ved [adresse], og om trafikafvikling skal ske via [adresse] ved et byggeri på erhvervsområdet.

 11-05-2021 Teknisk Udvalg

John Pedersen, Grete Holm, Rolf Sørensen og Annette Thygesen kunne tiltræde indstillingen i overensstemmelse med Magistratens anbefaling med bemærkning om, at Magistratsafdelingen for Teknik og Miljø har fremsendt notat, der blandt andet belyser de trafikale forhold i lokalplanområdet. Lokalplanen vil betyde flere boliger i området og dermed også flere parkeringspladser, og i forlængelse heraf en risiko for en forøget trafikmængde. Parallelt med byggesagsbehandlingen og opførelsen af byggeriet, dvs. når de trafikale konsekvenser af lokalplanen for området kendes i et mere præcist omfang, vil Magistratsafdelingen for Teknik og Miljø foranstalte konkrete tiltag til at afbøde disse. De trafikale tiltag udformes i tæt dialog med grundejerforeningen, og vil som udgangspunkt afholdes inden for Teknik og Miljøs egen økonomiske ramme. Kræves der yderligere bevillinger, vil dette blive set i sammenhæng med udmøntning af anlægsrammen og forelagt Teknisk Udvalg.

Lona Bach og Joachim Lauridsen kunne ikke tiltræde indstillingen.

Clavs Koch kunne ikke tiltræde indstillingen med bemærkning om, at det ikke er ansvarlig lokalplanlægning at bygge først, og bagefter se på de trafikale forhold.

 12-05-2021 [adresse]

Tilbagesendes Magistratsafdelingen for Teknik og Miljø med bemærkning, at byrådet i sit møde den 12. maj 2021 har vedtaget Magistratens indstilling i overensstemmelse med erklæring fra Teknisk Udvalg af 11. maj 2021.

Socialistisk Folkepartis og Enhedslisten de Rød-Grønnes byrådsgrupper og Louise Jakobsen kunne ikke tiltræde indstillingen.